NADLIMITNÁ ZÁKAZKA

**Verejná súťaž**

postupom podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

# **Spotrebný laboratórny a zdravotnícky materiál**

# **pre projekty dlhodobého strategického výskumu**

# **OPENMED, LISPER a Drive4SIFood**

 (TOVARY)

**Príloha č. 2**

**OPIS PREDMETU ZÁKAZKY**

**Časť F: Spotrebný materiál pre hmotnostné**

**spektrometre v spojení**

**s vysokoúčinnými kvapalinovými chromatografmi**

Košice, december 2021

1. **STRUČNÝ OPIS PREDMETU ZÁKAZKY**

Predmetom zákazky je dodanie spotrebného laboratórneho materiálu pre hmotnostné spektrometre v spojení s vysokoúčinnými kvapalinovými chromatografmi, ktorými sú rôzne druhy a typy kapilár, vialok, analytická kolóna, ferula, skrutkarukávnik, mikrospojka pre Univerzitu Pavla Jozefa Šafárika v Košiciach potrebných na výskum a vývoj.

Podrobné vymedzenie predmetu zákazky je uvedené v Prílohe č. 1 *Opis predmetu zákazky* tejto časti súťažných podkladov.

**Predpokladaná hodnota časti predmetu zákazky: 39 012,52 EUR bez DPH**

* 1. Špecifikácia jednotlivých položiek, uvedená v Prílohách č. 1 tejto časti súťažných podkladov, predstavuje minimálne požiadavky, ktoré je uchádzač povinný pri danom tovare dodržať. Uchádzač je povinný dodávať požadovaný tovar, ktorý zodpovedá Slovenským technickým normám alebo normám EÚ a v štandardnej kvalite.
	2. Uchádzačom predložená ponuka, musí splniť všetky požiadavky technickej špecifikácie zadefinované v Prílohe č. 1 a musí predložiť ponuku na všetky požadované položky. V prípade, že ponuka nesplní požiadavku technickej špecifikácie, alebo nebude predložená ponuka na všetky požadované položky, ponuka bude vylúčená.
	3. V prípade, že sú v opise predmetu zákazky uvedené špecifikácie navrhovaných výrobkov, materiálov alebo tovarov pomocou odkazu na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby platí, že môže byť ponúknutý a bude akceptovaný aj iný – **ekvivalentný tovar** musí mať také kvalitatívne alebo výkonnostné charakteristiky, ktoré sú nevyhnutné na zabezpečenie účelu, na ktoré je uvedený tovar určený.
	4. Verejný obstarávateľ uvádza minimálne technické parametre na predmet zákazky. Uchádzač na základe požiadavky verejného obstarávateľa, ponúkne konkrétny tovar s vlastnosťami splňujúcimi minimálne požiadavky verejného obstarávateľa.
	5. Tovar s nižšími parametrami je pre verejného obstarávateľa neprípustný, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.
1. **MNOŽSTVO A ROZSAH PREDMETU ZÁKAZKY**
	1. Celkové množstvo, rozsah predmetu zákazky je uvedený a podrobne vymedzený vrátane technických špecifikácií každej položky predmetu zákazky v Prílohe č. 1 tejto časti súťažných podkladov.
	2. Rozsah a množstvo tovaru uvedené v  Prílohe č. 1 je maximálne a skutočne odobrané množstvo sa bude realizovať od aktuálnych potrieb kupujúceho po dobu trvania tejto rámcovej dohody.
2. **SPÔSOB PLNENIA PREDMETU ZÁKAZKY**
	1. Rámcová dohoda bude uzatvorená s odkladacou podmienkou nadobudnutia účinnosti rámcovej dohody, ktorou bude schválenie verejného obstarávania zo strany poskytovateľa NFP, t. j. doručenie kladnej správy z kontroly verejného obstarávania prijímateľovi (verejnému obstarávateľovi). Verejný obstarávateľ môže odstúpiť od podpísania rámcovej dohody bez akýchkoľvek sankčných dôsledkov v prípade, ak výsledky administratívnej finančnej kontroly poskytovateľa NFP neumožňujú financovanie výdavkov vzniknutých z procesu verejného obstarávania.
	2. Rámcová dohoda bude uzatvorená podľa § 83 zákona o verejnom obstarávaní a podľa ust. § 269 ods. 2 zákona č. 513/1991 Zb. – Obchodný zákonník s jedným úspešným uchádzačom na dobu určitú, a to do konca trvania dotknutých aktivít projektov t. j. do 30. 06. 2023. Trvanie rámcovej dohody bude možné písomným dodatkom predĺžiť, ak v čase podľa predchádzajúcej vety nedôjde k vyčerpaniu finančného limitu hodnoty zákazky. Celková doba trvania rámcovej dohody však v takom prípade nesmie presiahnuť 4 roky.
	3. Predmet zákazky sa bude dodávať na základe písomných objednávok, v ktorých bude uvedený predmet zákazky, jeho počty kusov (balenia) a odberné miesto verejného obstarávateľa s uvedením kontaktnej osoby verejného obstarávateľa z vybraných položiek predmetu zákazky uvedeného v prílohe k tejto časti súťažných podkladov.
3. **OSOBITNÉ POŽIADAVKY**
	1. Súčasťou predmetu zákazky sú aj služby, súvisiace s dopravou na miesto plnenia, s vyložením všetkého požadovaného tovaru na mieste určenom verejným obstarávateľom, vrátane uloženia tovaru do priestorov verejného obstarávateľa, ktoré určí verejný obstarávateľ v jednotlivých objednávkach.
	2. Lehota dodania tovaru je najneskôr do 10 (desať) pracovných dní od momentu, potvrdenia objednávky uchádzačom, na miesto dodania predmetu zákazky, bližšie upresnené jednotlivými objednávkami, ak sa strany dohody nedohodnú inak.

Uchádzač spresní termín dodania tovaru, resp. jeho časti najneskôr 24 hodín pred jeho dodaním (e-mailom, telefonicky) osobe, uvedenej v objednávke ako poverenej na prevzatie konkrétnej dodávky za verejného obstarávateľa.

* 1. Uchádzač poskytne na tovar záruku min. 24 (dvadsaťštyri) mesiacov. Záručná doba začína plynúť odo dňa dodania tovaru verejnému obstarávateľovi v mieste plnenia. Záručná doba neplynie po dobu, po ktorú verejný obstarávateľ nemôže užívať tovar pre jeho vady, za ktoré zodpovedá uchádzač.
	2. V prípade, že počas trvania zmluvného vzťahu bude ukončená výroba niektorého tovaru, ktorý tvorí predmet tejto dohody, uchádzač je povinný túto skutočnosť písomne oznámiť verejnému obstarávateľovi a preukázať oficiálnym písomným vyhlásením výrobcu, a zároveň písomne ponúknuť verejnému obstarávateľovi iný - plne funkčný náhradný tovar, spĺňajúci všetky minimálne požiadavky v špecifikáciách uvedených v Prílohe č. 1 tejto časti súťažných podkladov. V prípade súhlasu s písomnou ponukou náhradného tovaru, bude uzatvorený písomný dodatok, a tovar zahrnutý do predmetu zákazky. Cena náhradného tovaru nesmie byť vyššia ako cena pôvodného tovaru.

**5 HODNOTENIE PONÚK**

* 1. Ponuka musí byť predložená na všetky položky danej časti predmetu zákazky.
	2. Pre vyhodnotenie splnenia požiadaviek na vlastnosti predmetu zákazky, je uchádzač povinný vyplniť Prílohu č. 5 časť 1 súťažných podkladov, podľa bodov 16.3 a 16.4 *časti A1. Pokyny pre uchádzačov* súťažných odkladov.
	3. Splnenie požiadaviek na vlastnosti jednotlivých položiek predmetu zákazky bude vyhodnotené na základe údajov/informácií o ponúkanom tovare, uvedených v uchádzačom vyplnenej Príloh č. 5 časť 1 súťažných podkladov. Predloženými údajmi/informáciami o ponúkanom tovare musí uchádzač preukázať, že ním ponúkaný tovar spĺňa požiadavky na predmet zákazky uvedené v tejto Prílohe č. 1 Opis predmetu zákazky.
	4. Členovia komisie budú vyhodnocovať splnenie požiadaviek na predmet zákazky vylučovacím spôsobom, a to SPLNIL (S) / NESPLNIL (N).
	5. Tí uchádzači, ktorí boli pri vyhodnotení splnenia požiadaviek na predmetu zákazky vyhodnotení aspoň raz vyjadrením NESPLNIL (N), nesplnili požiadavky verejného obstarávateľa na danú časť predmet zákazky.
	6. Ponuka, ktorá nespĺňa požiadavky na predmet zákazky, uvedené v Oznámení o vyhlásení verejného obstarávania a v súťažných podkladoch, bude z postupu verejného obstarávania vylúčená podľa § 53 zákona o verejnom obstarávaní.
	7. Výrobky s nižšími parametrami sú pre verejného obstarávateľa neprípustné, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.
1. **VYUŽITIE SUBDODÁVATEĽOV**
	1. Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. V rámci poskytnutia súčinnosti predloží úspešný uchádzač zoznam všetkých subdodávateľov, ktorí sa budú podieľať na plnení zmluvy v rozsahu meno a priezvisko, adresa pobytu, dátum narodenia, spolu s vecným podielom plnenia a uvedené údaje doplnil do Prílohy 4 rámcovej dohody.
	2. Verejný obstarávateľ nevyžaduje od subdodávateľov, aby preukazovali splnenie podmienky účasti osobného postavenia podľa § 32 zákona o verejnom obstarávaní. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať v plnom rozsahu požiadavky podľa § 32 zákona o verejnom obstarávaní.
	3. Každý subdodávateľ, ktorý má podľa zákona 315/2016 Z. z. o registri partnerov verejného sektora povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť subdodávateľa byť zapísaný v registri partnerov verejného sektora sa naňho vzťahuje po celú dobu jeho trvania v dohode.
	4. Úspešný uchádzač zodpovedá za to, že všetci jeho subdodávatelia budú zapísaní v Registri partnerov verejného sektora, ak sa na nich táto povinnosť vzťahuje. V prípade zanedbania tejto povinnosti uchádzač znáša všetky škody, pokuty a penále, ktoré vzniknú v súvislosti s nesplnením tejto povinnosti.
	5. Úspešný uchádzač je povinný informovať verejného obstarávateľa o zmene údajov o subdodávateľovi. Zmena subdodávateľa v rámci plnenia rámcovej dohody je možná len s predchádzajúcim písomným súhlasom verejného obstarávateľa.
	6. Úspešný uchádzač pri výbere subdodávateľa musí postupovať tak, aby vynaložené náklady na zabezpečenie plnenia zmluvy o subdodávke boli primerané jeho kvalite a cene.
	7. Možnosťou využitia subdodávateľov nie je dotknutá zodpovednosť uchádzača za riadne plnenie rámcovej dohody.
	8. Ostatné dojednania o subdodávateľoch sú uvedené v návrhu rámcovej dohody.

Príloha č. 1

**Technická špecifikácia**

**časť F: Spotrebný materiál pre hmotnostné spektrometre**

 **v spojení s vysokoúčinnými kvapalinovými chromatografmi**

|  |  |  |  |  |  |  |
| --- | --- | --- | --- | --- | --- | --- |
| **Por. číslo** | **Položka predmetu zákazky** | **Špecifikácia predmetu zákazky** | **Projekt****číslo rozpočtovej položky** | **MJ** | **Požadované balenie** | **Predpokladané odberné množstvo predpokladaného balenia (ks/bal)** |
| 1 | Kapilára | deaktivovaná kremenná kapilára s polyimidovým povrchom s rozmerom ID 25 μm+/-02 OD 375 μm alebo ekvivalent | LISPER313011V442H4P37 | bal | 10m/bal | 1 |
| 2 | Kapilára | deaktivovaná kremenná kapilára s polyimidovým povrchom s rozmerom ID 50 μm+/-02 OD 375 μm alebo ekvivalent | LISPER313011V442H4P37 | bal | 10m/bal | 1 |
| 3 | Kapilára | kremenná kapilára s polyimidovým povrchom s rozmerom ID 20 μm+/-02 OD 375 μm alebo ekvivalent | LISPER313011V442H4P37 | bal | 10m/bal | 1 |
| 4 | Kapilára | kremenná kapilára s polyimidovým povrchom s rozmerom ID 75 μm+/-03 OD375 μm alebo ekvivalent | LISPER313011V442H4P37 | bal | 25m/bal | 1 |
| 5 | Kapilára | kremenná kapilára s polyimidovým povrchom s rozmerom ID 100 μm+/-03 OD375 μm alebo ekvivalent | LISPER313011V442H4P37 | bal | 10m/bal | 1 |
| 6 | Vialky | polypropylénové skúmavky so šrubovacím uzáverom pre vzorky automatických dávkovačov kvapalinových chromatografov, tzv. vialky s integrovaným zúžením pre objem 0,3mL, rozmer 11,6x32mm alebo ekvivalent | LISPER313011V442H4P37 | bal | 100ks/bal | 80 |
| 7 | Vialky | vrchnáky s tesneniami (silikón/PTFE) šrubovacie na skúmavky ND9 pre vzorky automatických dávkovačov kvapalinových chromatografov alebo ekvivalent | LISPER313011V442H4P37 | bal | 100ks/bal | 150 |
| 8 | Vialky | silikónové tesnenia do 9 mm vrchnákov pre vzorky automatických dávkovačov kvapalinových chromatografov alebo ekvivalent | LISPER313011V442H4P37 | bal | 100ks/bal | 25 |
| 9 | Vialky | sklenené 2ml skúmavky širokohrdlé s popisným poľom so šrubovacím uzáverom ND9 11,6\*32mm pre vzorky automatických dávkovačov kvapalinových chromatografov, tzv. ,,vialky" alebo ekvivalent | LISPER313011V442H4P37 | bal | 100ks/bal | 50 |
| 10 | Vialky | 250 uL vložka kónická do širokohrdlej vialky so šrubovacím uzáverom ND9 pre vzorky do automatických dávkovačov kvapalinových chromatografov alebo ekvivalent | LISPER313011V442H4P37 | bal | 100ks/bal | 60 |
| 11 | Vialky | na vzorky 8 ml s uzáverom alebo ekvivalent | LISPER313011V442H4P37 | bal | 100ks/bal | 4 |
| 12 | Vialky | na vzorky 20 ml s uzáverom alebo ekvivalent | LISPER313011V442H4P37 | bal | 100ks/bal | 4 |
| 13 | Analytická kolóna | chromatografická so sorbentom SCX (silný katiónmenič), vhodná na separáciu peptidov s rozmermi 2.1x150mm,5 μm alebo ekvivalent | LISPER313011V442H4P37 | ks | ks | 1 |
| 14 | Analytická kolóna | chromatografická s náplňou C-18 upravenou na analýzu aminokyselín typu AAA, rozmery 3 x 150 mm, veľkosť častíc 3,5μm alebo ekvivalent | LISPER313011V442H4P37 | ks | ks | 1 |
| 15 | Analytická kolóna | SPE extrakčné kolónky na extrakciu na tuhej fáze s fázou C18 s množstvom náplne 50 mg, objem 1 ml, 40 μm veľkosť častíc alebo ekvivalent | LISPER313011V442H4P37 | bal | 100ks/bal | 8 |
| 16 | Analytická kolóna | SPE extrakčné kolónky na extrakciu na tuhej fáze s fázou C18 s množstvom náplne 50 mg, objem 1 ml, 120 μm veľkosť častíc alebo ekvivalent | LISPER313011V442H4P37 | bal | 100ks/bal | 8 |
| 17 | Analytická kolóna | prekoncentračná kolóna pre nanoHPLC, PM100 (C18, 5μm, 0.1 x 20mm ) ručne uťahovateľná alebo ekvivalent | LISPER313011V442H4P37 | bal | 2ks/bal | 16 |
| 18 | Analytická kolóna | pre nanoHPLC s náplňou PepMap, C18, 300A, 5 μm, 250mm x 75 μm, ručne uťahovateľná alebo ekvivalent | LISPER313011V442H4P37 | bal | 1ks/bal | 10 |
| 19 | Analytická kolóna | s náplňou Zorbax 300SCX, 2,1x150mm, veľkosť častíc 5 μm alebo ekvivalent | LISPER313011V442H4P37 | bal | 1ks/bal | 1 |
| 20 | Ferula | 1/16 SS alebo ekvivalent | LISPER313011V442H4P37 | bal | 100ks/bal | 2 |
| 21 | Ferula | 1/32´´ SS ferula JR-ZF.5-5 alebo ekvivalent | LISPER313011V442H4P37 | bal | 5ks/bal | 1 |
| 22 | Ferula | nerezová so štandardným stúpaním pre ventily VICHI so vstupom 1/16´´ alebo ekvivalent | LISPER313011V442H4P37 | bal | 10ks/bal | 5 |
| 23 | Ferula | nerezová s dvojitým stúpaním pre ventily Rheodyne so vstupom 1/16´´ alebo ekvivalent | LISPER313011V442H4P37 | bal | 10ks/bal | 5 |
| 24 | Skrutka | nerezová pre ventily s rozmerom 1/32" SS nut alebo ekvivalent | LISPER313011V442H4P37 | bal | 5ks/bal | 4 |
| 25 | Skrutka | nerezová skrutka pre ventily s rozmerom 1/16" SS nut alebo ekvivalent | LISPER313011V442H4P37 | bal | 5ks/bal | 4 |
| 26 | Spojka | nerezová (ferula+skrutka), štandardný nerezový (SS) ,,fitting" - spojenie pre upevnenie kapiláry do HPLC ventilu s rozmermi otvorov 1/16 ́ ́, štandardný typ alebo ekvivalent | LISPER313011V442H4P37 | bal | 10ks/bal | 5 |
| 27 | Spojka | mikrospojka pre nanoLC systémy vrátane rukávnikov pre kapiláry s OD 280 μm alebo ekvivalent | LISPER313011V442H4P37 | bal | 10ks/bal | 1 |
| 28 | Spojka | mikrospojka, tzv MicroTight Union, pre vysokotlaké nanoLC systémy vrátane rukávnikov pre kapiláry s otvorom 1/32" alebo ekvivalent | LISPER313011V442H4P37 | ks | ks | 4 |
| 29 | Rukávniky | rukávniky pre spájanie kapilár z materiálu PEEK OD 0,062, ID 0,016´´ pre kapiláry s OD 350-390 μm alebo ekvivalent | LISPER313011V442H4P37 | bal | 50ks/bal | 1 |
| 30 | Rukávniky | pre vysokotlaké spájanie kremenných kapilár (do 300 Bar) "nano-sleeve connector" alebo ekvivalent | LISPER313011V442H4P37 | bal | 5ks/bal | 4 |
| 31 | Mikrospojka | ručne uťahovateľná mikrospojka, tzv. MicroTight Unions,materiál PEEK, (.006" thru-hole), pre použitie s 360 μm kapilárami alebo ekvivalent | LISPER313011V442H4P37 | bal | 1ks/bal | 1 |

Ak je v opise predmetu zákazky uvedená špecifikácia navrhovaných výrobkov, materiálov alebo tovarov pomocou odkazu na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby platí, že môže byť ponúknutý a bude akceptovaný aj iný – **ekvivalentný tovar** musí mať také kvalitatívne alebo výkonnostné charakteristiky, ktoré sú nevyhnutné na zabezpečenie účelu, na ktoré je uvedený tovar určený.